**VODIČ ZA PODNOSIOCE PRIJEDLOGA PROJEKTA**

**1. UVOD**

Projekat “*Reforma pravosuđa: Unaprjeđivanje kapaciteta organizacija civilnog društva u doprinosu očuvanju integriteta pravosuđa*”, u okviru kojeg se objavljuje ovaj konkurs, sprovodi Centar za monitoring i istraživanje (CEMI), u saradnji sa partnerom Centrom za demokratiju i ljudska prava (CEDEM).

Implementacijom projektnih aktivnosti žele se postići sljedeći rezultati, i to:

Rezultat 1: Najmanje šest projekata podržanih kroz male grantove, u skladu sa postavljenim ciljevima;

Rezultat 2: Povećanje kapaciteta nevladinog sektora kroz predviđene obuke i kontinuiran monitoring aplikanata;

Rezultat 3: Reforma, profesionalizacija i integritet pravosuđa podržani većim učešćem, saradnjom organizacija civilnog društva.

Opšti cilj projekta je da doprinese dostizanju većeg nivoa vladavine prava u Crnoj Gori.

Specifični cilj projekta je povećanje nivoa profesionalizma, efikasnosti, dostupnosti i integriteta pravosuđa kroz formiranje djelotvornih mehanizama saradnje između pravosudnih organa i organizacija civilnog društva, kao i izgradnju kapaciteta organizacija civilnog društva (OCD) da pruže podršku reformi pravosuđa u Crnoj Gori.

Direktne ciljne grupe ovog projekta su:

* Pravosudni organi Crne Gore
* Organizacije civilnog društva
* Mediji
* Svi građani Crne Gore koji mogu učestvovati u sudskom postupku

**2. CILJEVI KONKURSA ZA MINI GRANTOVE**

**Opšti cilj konkursa:** Pružanje podrške aktuelnoj reformi pravosuđa u Crnoj Gori kroz povećanje učešća civilnog sektora u praćenju suđenja i/ili procesu kreiranja politika, čime će se unaprijediti nivo profesionalizma i integriteta u pravosuđu.

**Specifični cilj konkursa**: Razvijati kapacitete organizacija civilnog društva, poboljšati odgovor Vlade na potrebe nevladinog sektora, povećati učešće organizacija civilnog sektora u procesu kreiranja politika.

**3. OBLASTI I TEME**

Dostavljeni prijedlozi projekata tematski treba da budu usmjereni na sljedeće oblasti i teme:

**Građansko nadgledanje sudskih postupaka –** OCD treba da učestvuju u praćenju sudskih postupaka. Riječ je o poštovanju načela javnosti suđenja, kao jednog od ključnih principa uvažavanja prava na pravično suđenje;

**Borba protiv korupcije i organizovanog kriminala** kroz kampanju podsticanja na prijavljivanje slučajeva korupcije i saradnju sa drugim organizacijama civilnog sektora u ovoj kampanji;

**Analiza postojećeg sistema izbora sudija i tužilaca** koja može uključivati kako podsticanje i unaprjeđivanje trenutno važećeg sistema, tako i predlaganje novog koji bi potencijalno obezbijedio pravedniji i djelotvorniji izbor sudija;

**Analiza primjene novih instituta u krivičnom zakonodavstvu,** kao što su sporazum o priznanju krivice i odloženo krivično gonjenje;

**Razvoj politika i povećanje standarda u oblasti zaštite vulnerabilnih grupa** kroz zalaganje za omogućavanje jednake dostupnosti sudu, kao i ravnopravnosti stranaka u toku samog postupka;

**Usklađivanje kaznenih politika –** OCD treba da analiziraju kaznenu politiku sudova u Crnoj Gori iz krivičnopravne materije i predlože rješenja koja bi podstakla ujednačenije izricanje sankcija od strane nadležnih tijela.

Prednost će biti data aktivnostima koje mogu obezbijediti dugoročne rezultate i mjerljiv uticaj.

**4. FINANSIJSKI ASPEKT KONKURSA**

Ovim konkursom je predviđeno da se organizacijama civilnog društva u sklopu dodjele malih grantova raspodijeli iznos od 32,128 EUR. Iznos sredstava koja mogu biti odobrena za pojedinačne projekte (uključujući i projekte koji se sprovode u partnerstvu), u okviru ovog konkursa će se kretati, od 5,000 EUR do 8,000 EUR. Ukupan broj projekata koji mogu biti grantirani je ograničen na najmanje četiri projekata.

Traženi iznos sredstava u okviru ovog konkursa može biti između minimuma od 50% prihvatljivih troškova do maksimalnih 95% prihvatljivih troškova. Razlika između odobrenih sredstava i ukupnih sredstava neophodnih za sprovođenje projekta mora doći iz sredstava koja nijesu iz budžeta Evropske unije ili Evropskog razvojnog fonda.

U slučaju partnerskih projekata, samo jedna organizacija – podnosilac prijedloga projekta – će biti direktno odgovorna za upravljanje finansijskim sredstvima svih partnerskih organizacija na projektu.

Većina aktivnosti koje se mogu finansirati u okviru opšteg programa IPA poziva su prihvatljive za finansijsku podršku treće strane u svakoj regiji Crne Gore:

• Učešće organizacija civilnog društva u praćenju sprovođenja javnih politika;

• Izrada strateških dokumenata;

• Praćenje i vrednovanje usluga koje se pružaju u javnom sektoru;

• Pokretanje, širenje i preslikavanje uspješnog modela rada civilnog društva iz zemalja članica EU-a;

• Umrežavanje i građenje partnerstava;

• Razmjena informacija, znanja i iskustva;

• Prikupljanje, obrada i pružanje informacija;

• Organizacija treninga i sprovođenje programa obuke;

• Izrada akcionih planova i drugih dokumenata vezanih za proces EU integracija;

• Organizacija seminara, konferencija, radionica, okruglih stolova i sl;

• Prevođenje, objavljivanje putem interneta ili štampa bilo koje vrste dokumenata, kao i zbornika;

• Istraživanje i analiza;

• Aktivnosti nadzora, na primjer u kontekstu procesa pristupanja, kao i praćenja međunarodnih obaveza;

• Objavljivanje izvještaja, lifleta, brošura, priručnika o najboljim praksama, veb materijala;

• Izrada preporuka za uređenje politika i zakonodavnog okvira;

• Zagovaranje izmjene postojećeg zakonodavstva i donošenje novih zakonskih rješenja u skladu sa standardima i zahtjevima EU;

• Organizovanje inovativnih kulturnih događaja, predstava, izložbi i takmičenja.

**5. PRAVILA KONKURSA**

**5.1. Ko se može prijaviti?**

Podrška trećim stranama će biti ograničena istim kriterijumima prihvatljivosti utvrđenim u okviru IPA smjernica za poziv na dostavljanje prijedloga projekata, osim onih koji se odnose na geografski okvir (svaka OCD koja učestvuje u nacionalnom konkursu za dodjelu malih grantova mora biti registrovana u regiji za koju se prijavila na konkurs: jug ili sjever Crne Gore).

Pravo učešća na ovom konkursu imaju OCD registrovane u skladu sa Zakonom o nevladinim organizacijama koje ispunjavaju sljedeće kriterijume:

da su registrovane kao udruženja građana najmanje godinu dana prije isteka roka za dostavljanje prijedloga projekata na ovom konkursu;

da imaju sjedište u Crnoj Gori;

da su direktno odgovorne za pripremu i upravljanje projektom, sa partnerima (ukoliko su predviđeni projektom), a ne da nastupaju kao posrednici;

da u prethodnoj godini imaju godišnji promet veći od 10.000 EUR (u slučaju da je u pitanju dio programa za izgradnju kapaciteta). Ukoliko postoji partner/i na projektu, godišnji promet svih organizacija koje učestvuju na projektu mora kumulativno da bude veći od 10.000 EUR.

Pojedinci, političke stranke, međunarodne i strane organizacije, vladine institucije, vjerske zajednice **nemaju** pravo učešća na ovom konkursu. Takođe, korisnici, koji su potpisali dva ili više ugovora u okviru IPA CSF konkursa za podnošenje prijedloga projekata (EuropeAid/153998/DD/ACT/ME) nijesu prihvatljivi podnosioci zahtjeva za ovaj konkurs.

**5.2. Partnerstva/partneri**

Partnerstva nijesu neophodna, ali su svakako dozvoljena i poželjna.

Partneri učestvuju u kreiranju projekta i njegovoj realizaciji i **koriste finansijska sredstva pod istim uslovima koja važe i za podnosioca prijedloga projekta.** Stoga, partnerske organizacije moraju zadovoljiti **sljedeće kriterijume**:

- da su registrovane kao udruženja građana najmanje godinu dana prije raspisivanja ovog konkursa;

- da imaju sjedište u Crnoj Gori;

- da maksimalan iznos sredstava plata/honorara i kancelarijskih troškova (koji uključuje i eventualne troškove kupovine opreme), namijenjenih partnerskoj organizaciji ne smije biti veći od 50% od ukupnih troškova plata/honorara i kancelarijskih troškova cijelog projekta.

Informacije o partnerima na projektu treba da budu predstavljene u dokumentu „Partneri”, koji je dio Prijavnog formulara.

**5.3. Saradnici**

Druge organizacije, osim podnosioca prijedloga projekta i partnera, takođe mogu biti uključene u sprovođenju projekta. One imaju status „saradnika”. Saradnik (ci) mogu predstavljati i djelovati u ime bilo kojeg drugog saradnika (ako ih ima) i koordinisati dizajn i implementaciju projekta.

Saradnik (ci) će zajednički raditi na izradi i sprovođenju aktivnosti, a troškovi će biti prihvatljivi na isti način kao i oni koji su nastali direktno od strane podnosioca zahtjeva. Saradnik (ci) moraju zadovoljiti kriterijume prihvatljivosti i odnositi se na samog podnosioca zahtjeva. Saradnik (ci) moraju jasno biti navedeni u prijavi za dodjelu bespovratnih sredstava koja će biti izrađena prije konkursa za subvencioniranje. Ako saradnici potpišu ugovor o subvenciranju, saradnik (ci) (ako ih ima) će postati korisnici sredstava (zajedno sa podnosiocem zahtjeva).

Saradnici ne moraju ispunjavati kriterijume koji važe za podnosioce prijedloga projekata i partnere, tj. **saradnici mogu biti javne institucije, organi lokalne samouprave, predstavnici poslovne zajednice i sl**. Informacije o saradnicima na projektu treba da budu predstavljene u dokumentu „Saradnici”, koji je dio prijavnog formulara.

**5.4 Mjesto**

Mjesto sprovođenja projekta mora biti Crna Gora.

**5.7 Broj prijava po podnosiocu projekta**

Svaka OCD (koja ispunjava navedene uslove) može učestvovati u ovom konkursu sa najviše jednim projektom, u svojstvu organizacije koja podnosi prijedlog projekta ili partnera.

**5.8. Vrijeme trajanja projekta**

Predloženi projekti mogu da traju **najviše 6 mjeseci.** Početak projekta počinje od dana potpisivanja ugovora sa OCD čiji je projekat prihvaćen.

**5.9. Projektom se ne mogu finansirati:**

* aktivnosti koje se odnose samo ili uglavnom na pokrivanje pojedinačnih sponzorstava za učešće na radionicama, seminarima, konferencijama, kongresima;
* aktivnosti koje se odnose samo ili uglavnom na individualne stipendije za studijske kurseve ili treninge;
* aktivnosti koje se odnose samo ili uglavnom na studijske posjete i učešće na međunarodnim forumima;
* infrastrukturni projekti ili projekti usmjereni na kupovinu opreme;
* kupovinu i / ili obnovu zgrade ili kancelarije;
* aktivnosti započete prije potpisivanja ugovora;
* aktivnosti usmjerene na stvaranje profita;
* aktivnosti vezane za dobrotvorne donacije;
* aktivnosti koje su već finansirane kroz druge programe.

**5.10. Vidljivost**

Tokom sprovođenja aktivnosti kandidati moraju poštovati ciljeve i prioritete te garantovati vidljivost finansiranja i sufinansiranja od strane EU (u skladu sa Vodičem za komunikaciju i vidljivost za vanjske aktivnosti EU koji je objavljen od strane Evropske komisije i nalazi se na sledećem linku - http://ec.europa.eu/europeaid/funding/communication-and-visibility-manual-eu-external-actions\_en)

**5.11. Kako pripremiti i gdje slati prijedloge projekata i neophodnu dokumentaciju?**

Prijedlozi projekata treba da budu napisani na crnogorskom jeziku. Od podnosilaca se traži da dostave ispunjen **prijavni paket**, kojeg čine:

1. prijavni formular,

2. prijedlog budžeta,

3. matrica logičkog okvira,

u **tri** štampana primjerka, ovjerena pečatom organizacije i potpisom lica ovlašćenog za zastupanje (jedan original, dvije kopije) i da pošalju elektronsku verziju (na mejl [mikroprojekti@cemi.org.me](mailto:reformapravosudja@cemi.org.me) ), koja po svom sadržaju mora biti identična štampanom primjerku prijavnog paketa.

Uz prijavni paket, podnosioci prijedloga projekata treba da podnesu sljedeću **prateću dokumentaciju**:

1. kopiju Rješenja o registraciji organizacije,

2. kopiju Statuta organizacije,

3. kopiju bilansa stanja i bilans uspjeha organizacije za prethodnu 2018. godinu.

Ukoliko je projekat partnerskog karaktera, za partnere je potrebno dostaviti istu projektnu dokumentaciju kao i za podnosioce prijedloga projekata. Za sve partnere potrebno je dostaviti i „Izjavu o partnerstvu“ *(koja je dio Prijavnog formulara)*, pečatiranu i potpisanu od strane ovlašćenog lica organizacije sa statusom partnera na projektu.

**Prijedloge projekata i ostale konkursom zahtijevane dokumente slati poštom na adresu:**

**NVO Centar za monitoring i istraživanje**

**Bul. Josipa Broza Tita 23/a**

**81000 Podgorica**

**Sa naznakama: “Prijava na konkurs** za dodjelu malih grantova nevladinim organizacijama” i

“Ne otvarati prije zvaničnog otvaranja”

Prijavni paket **u elektronskoj formi poslati na sledeću adresu: mikroprojekti@cemi.org.me.**

Nepotpuni prijedlozi projekata, prijedlozi projekata dostavljeni putem faksa, ili na neki drugi način, koji nije propisan ovim konkursom, neće biti uzet u razmatranje, kao ni prijedlozi dostavljeni na neodgovarajućim obrascima.

**5.11 Rok za podnošenje prijedloga projekata**

**Rok za predaju prijedloga projekata je 30. mart 2019. godine (23:59h).** Prijave predate nakon isteka roka neće biti uzete u razmatranje. Za potvrdu vremena predaje prijedloga projekata koristiće se vrijeme prijema emaila i vrijeme slanja poštom, na osnovu pečata iskazanog na koverti.

**5.12 Dodatne informacije o podnošenju prijedloga projekata**

U slučaju nedoumica, dodatne informacije možete dobiti slanjem pitanja na mikroprojekti@cemi.org.me**,** pri čemu naziv mail-a mora nositi naziv **“Program za dodjelu malih grantova nevladinim organizacijama sa ciljem davanja podrške dostizanju većeg nivoa demokratije i vladavine prava u Crnoj Gori, sa fokusom na reformu pravosuđa*”*. Pitanja koja mogu biti relevantna za druge podnosioce projekta, zajedno sa odgovorima i važnim napomenama za podnosioce projekta, biće objavljena na sajtu NVO CeMI** www.cemi.org.me

Svim organizacijama civilnog društva čiji projekti budu podržani pružaće se kontinuirana savjetodavna podrška iz oblasti upravljanja projektom. Projekat “Reforma pravosuđa: Unaprjeđivanje kapaciteta organizacija civilnog društva u doprinosu očuvanju integriteta pravosuđa” je finansiran od strane Evropske unije.

**6. OCJENJIVANJE I IZBOR PROJEKATA**

Ocjenjivanje prijedloga projekata odvijaće se u **dvije faze**.

U prvoj fazi, vršiće se administrativna provjera dokumentacije. Samo projekti koji sadrže svu neophodnu dokumentaciju, navedenu u Vodiču, ući će u drugu fazu ocjenjivanja od strane Komisije. O njima će se odlučivati na osnovu kriterijuma koji su predstavljeni u Vodiču.

Spisak projekata koji će dobiti podršku biće objavljen na internet stranici www.cemi.org.me .

|  |  |
| --- | --- |
| **Evaluaciona tabela: Sekcija** | **Maksimalan broj poena** |
| **1. Projektna ideja i izvodljivost** | **30** |
| **2. Ukupni dizajn predloženih ciljeva, zadataka i aktivnosti** | **25** |
| **3. Budžet i isplativost**  **4. Održivost** | **15**  **10** |
| **5. Tehnički i menadžment kapaciteti** | **20** |
| 5.1. Prethodno iskustvo u implementaciji sličnih projekata/aktivnosti | 5 |
| 5.2. Iskustvo i stručnost menadžment tima i predloženih osoba na projektu | 5 |
| 5.3. Obezbjeđivanje odgovarajućih mehanizama za monitoring, evaluaciju i izvještavanje o sprovođenju projekta  5.4. Organizacioni kapacitet | 5  5 |